Stena Line

240px|thumb|right|''Stena Adventurer''
***Stena Line*** ir Zviedrijas uzņemums. Tas ir viens no lielākajiem prāmju operatoriem pasaulē, veic kravas un pasažieru pārvadājumus Īrijā, Lielbritānijā, Francijā, Nīderlandē, Vācijā, Dānijā, Zviedrijā, Somijā, Polijā un Latvijā.

Dibināšanas brīdī viens no uzņemuma īpašnieka Stena Alana Olsona izgudrojumiem bija *duty free* tirdzniecība braucienos, kas ļāva nopelnīt papildu naudu flotes attīstībai.

## Maršruti
*Stena Line* veic pasažieru un kravu pārvadājumus 18 līnijās, tajā skaitā divas līnijas atiet no Latvijas: no Liepājas uz Trāvemindi (Lībeku, Vācija) un no Ventspils uz Nīneshamnu (Zviedrija). Līnija starp Ventspili un Nīneshamnu. Šajos maršrutos pārsvarā tiek piegādātas kravas.

## Stena Line darbība Latvijā
*Stena Line* Latvijā uzsāka darbību 2012. gada maijā, pārņemot maršrutus no *[[Scandlines]]*. Darījums oficiāli noslēdzās 2012. gada 11. oktobrī.

2014. gada aprīlī *Stena Line* prezentēja integrēto sauszemes un prāmja pakalpojumu izstādē *Transrussia'2014* Maskavā, piedāvājot apvienot dzelzceļa un autotransporta pārvadājumus ar prāmi. Rezultātā būtiski palielinājās pieprasījums pēc pārvadājumiem uz Skandināviju, un kompānija 2014. gada oktobrī palielināja reisu skaitu maršrutā Ventspils - Nīneshamna no sešiem līdz astoņiem nedēļā, bet 2017. gada sākumā līdz 12 nedēļā.

2015. gadā *Stena Lin*e nodrošināja militāro kravu pārvadāšanu saskaņā ar NATO karaspēka rotāciju Baltijas valstīs. "Konkursā par šādu pārvadājumu veikšanu var piedalīties tikai prāmju līnijas, jo tās ir universālas: uz to klāja iespējams izvietot *ro-ro* aprīkojumu, dzīvojamos konteinerus (pārvietojamās mājas), kā arī cilvēkus," teica Stena Line reģionālais direktors Oskars Osis.

2019. gada jūnijā *Stena Line* iegādājās 25 % Latvijas uzņēmum SIA "Baltreiss" kapitāldaļu; tas nodarbojas ar kravu pārvadājumiem, tostarp veicot starptautiskos ģenerālkravu un industriālo kravu pārvadājumus pa autoceļiem, organizējot *ro-ro* kravu pārvadājumus pa jūru, kravu uzglabāšanu, stividoru pakalpojumus un kravu muitošanu.

2020. gada oktobrī *Stena Line* paziņoja, ka 2021. gadā esošie kuģi *[[Scottish Viking]]* un *[[Stena Flavia]]* maršrutā Nīnashamna — Ventspils tiks aizstāti ar diviem pagarinātiem *RoPax* prāmjiem *Stena Lagan* un *Stena Mersey*, tādējādi palielinot maršruta kravu pārvadājumu apjomu par 30 %.
2021. gada 1. februārī *Stena Line* un uzņēmums *Noord Natie Ventspils Terminals* parakstīja līgumu uz 20 gadiem, vienojoties par pastāvīgu prāmju satiksmi starp Ventspils brīvostu un Nīnashamnu.
2023. gada 8. maijā *Stena Line* iegādājās prāmju un *ro-ro* kravu termināļa darbības Ventspils ostā tiesības (AS *Ventspils Stevedoring Company*).

2025. gada 21. martā Konkurences padome saņēma apvienošanās ziņojumu par to, ka *Stena Line Scandinavia AB* plāno iegūt vienpersonisku ietekmi pār kravu pārvadātāju SIA "Baltreiss", un 14. aprīlī atļāva šo apvienošanos.
2025. gada 10. novembrī Konkurences padome saņēma apvienošanās ziņojumu par to, ka AS *Stena Line Ports Ventspils* plāno iegūt izšķirošu ietekmi pār SIA Liepājas SEZ "TERRABALT", un 8. decembrī atļāva šo apvienošanos. TERRABALT bija kuģu aģentēšanas uzņēmums Liepājas ostā, tas arī pārvalda daudzfunkcionālu kravu pārkraušanas centru, kā arī *Ro-Ro/Ro-Pax* termināli kravu apstrādei. 2026. gada 22. janvārī SIA Liepājas SEZ "TERRABALT" tika pārdēvēts par SIA "Stena Line Ports Liepājas SEZ". Apvienošanās darījums tika pabeigts 26. janvārī.

## Atsauces

## Ārējās saites
* Uzņēmuma vietne